paragraph_text: Casha je kontaktirao producent Rick Rubin i ponudio mu ugovor sa svojom kućom American Recordings, poznatoj po rap i heavy metal glazbi, a ne countryju. Cash je pod Rubinovom palicom snimio album u svojem dnevnom boravku uz pratnju svoje akustične gitare. Cash se godinama prepirao s producentima nakon što je njegov prvi producent, Sam Philips, otkrio kako njegov glas bolje pristaje uz ogoljelu glazbu. Prepirke su dosegnule vrhunac s Jackom Clementom jer je Clement htio Cashovu glazbu učiniti "zvučnijom" te dodati gudačke instrumente i pratnju vokalnog kvarteta. Za njegovu uspješnu suradnju s Rubinom djelomično je zaslužna Rubinova ideja da glazba bude minimalistička.